Dennis Ritchie

**Dennis MacAlistair Ritchie** (9.9. 1941. - 8.10. 2011.) je bio američki naučnik iz oblasti računarstva. Nakon što je diplomirao fiziku i matematiku na Harvardu, zaposlio je u Bell laboratorijima, a pred kraj života vodio istraživački odsjek Lucent Technologies. Zaslužan je za stvaranje programskog jezika C, a zajedno s Kenom Thompsonom je stvorio UNIX. Poznat je i po svojoj skromnosti, iako je primio niz prestižnih informatičkih nagrada.

## Počeci
Denis Riči je rođen u Bronksvilu, Njujork. Diplomirao je na Harvardu fiziku i primenjenu matematiku. Počeo je da radi 1967. u računarskom istraživačkom centru u Belovim laboratorijama. 

## C i Juniks
Riči je najpoznatiji kao tvorac programskog jezika C, ključni programer u razvoju juniks operativnog sistema i kao koautor definicione knjige za C, C programski jezik (knjiga), opšte poznate kao *K&R* (prema autorima Kernigenu i Ričiju). 

Ričijev izum C-a i njegova uloga u razvijanju juniksa uporedo sa Ken Tompsonom, postavili su ga kao važnog pionira modernog računarstva. Ce jezik je danas široko rasprostranjen u razvijanju aplikacija i operativnih sistema, njegov uticaj je vidljiv i u modernim programskim jezicima kao što su C++ i C#. Juniks je takođe bio uticajan, uspostavljajući koncepte i principe koji su sada u temeljima računarstva. Popularni operativni sistem Linuks i njegovi alati su naslednici Ričijevog rada, a Vindouz operativni sistem uključuje juniks kompatibilne alate i C kompajlere za programere.

Riči je izjavio da je kreiranje jezika C „izgledalo kao dobra stvar za uraditi“ i da bi bilo ko drugi na istom mestu u isto vreme uradio tu istu stvar, međutim njegov kolega iz Bel labsa Bjarne Stroustrup tvorac C++ je rekao „da je Denis odlučio da utroši tu dekadu na tajanstvenu matematiku, juniks bi bio mrtvorođenče“. 

Prateći uspeh juniksa, Riči je nastavio istraživanja u operativnim sistemima i programskim jezicima, doprinoseći u Planu 9 i Inferno operativnom sistemu kao i Limbo programskom jeziku.

## Nagrade

### Tjuringova nagrada
1983. godine Riči i Ken Tompson zajedno su dobili Tjuringovu nagradu *za njihovo razvijanje teorije generičkih operativnih sistema i posebno za implementaciju juniks operativnog sistema*. Ričijevo predavanje povodom Tjuringove nagrade bilo je naslovljeno „Prikaz istraživanja softvera“ (). 

### Nacionalna medalja za tehnologiju
27. aprila 1999. Tompson i Riči zajednički su dobili Nacionalnu medalju za tehnologuju za 1998. od predsednika SAD Bila Klintona *za kopronalazak juniks operativnog sistema i Ce programskog jezika koji su zajedno doveli do velikog napretka u računarskom hardveru, softveru i mrežnim sistemima i stimulisali rast celokupne industrije i time povećali američku prednost u informatičkom dobu*.

## Nadimci
Denis Riči je često poznat kao "**dmr**" (njegova imejl adresa u Bel laboratorijama) u raznim Juzenet njuzgrupama ( (kao što je npr. comp.lang.c). 

## Ričijeva pisana dela
Najpoznatija Ričijeva pisana dela su:
* C programski jezik  (1978. sa Brajanom Kernigenom v. K&R)
* Juniks programerski priručnik  (1971.)

## Izvori


## Vanjske veze

* Lična prezentacija Denisa Ričija 
* Transkript intervjua sa Denisom Ričijem 
* Intervju sa Denisom M. Ričijem